**Ministru kabineta noteikumu projekta „Noteikumi par darbības programmas „Izaugsme un nodarbinātība” 3.1.1.specifiskā atbalsta mērķa „Sekmēt finansējuma pieejamību komercdarbības attīstībai komersantiem dažādās attīstības stadijās un veicināt jaunu komersantu veidošanos” aktivitāti „Reģionālie biznesa inkubatori”” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Eiropas Savienības struktūrfondu un Kohēzijas fonda vadības likuma 3.panta 3.punkts. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2007.-2013.gada plānošanas perioda līdzekļiem reģionālie biznesa inkubatori tiek finansēti līdz 2014.gada beigām. Šobrīd tiek strādāts pie atkārtota iepirkuma, lai izmantotu atlikušo 2007.-2013.gada plānošanas perioda finansējumu un no 2007.-2013.gada plānošanas perioda līdzekļiem finansētu reģionālos biznesa inkubatorus līdz 2015.gada beigām.  Lai 2015.gada beigās nebūtu pārrāvums reģionālo biznesa inkubatoru finansējumā, jau tagad ir jāsāk darbs pie 2014.-2020.gada plānošanas perioda aktivitātes „Reģionālie biznesa inkubatori”. Jāņem vērā, ka šajā aktivitātē jāveic divu līmeņu atlase. Vispirms ierobežotā projektu atlasē jāapstiprina Latvijas Investīciju un attīstības aģentūra kā finansējuma saņēmējs šajā aktivitātē. Pēc tam Latvijas Investīciju un attīstības aģentūra veiks publisko iepirkumu, kuras rezultātā katrā plānošanas reģionā tiks atlasīts viens saimnieciski izdevīgākais biznesa inkubācijas pakalpojumu sniedzējs.  Lai biznesa inkubatoru operatori varētu sagatavot kvalitatīvus piedāvājumus, Latvijas Investīciju un attīstības aģentūra izvērtētu piedāvājumus un pieņemtu lēmumu saskaņā ar Publisko iepirkumu likumā noteikto kārtību, un, lai 2015.gada beigās reģionālie biznesa inkubatori būtu noslēguši līgumus ar Latvijas Investīciju aģentūru par 2014.-2020.gada plānošanas perioda līdzekļiem, iepirkums ir jāizsludina ne vēlāk kā 2014.gada oktobrī-novembrī. Attiecīgi Latvijas Investīciju un attīstības aģentūras projekta iesniegums ir jāsagatavo un jāizvērtē 2014.gada jūlijā-septembrī.  Noteikumu projekta būtiskākie nosacījumi:   1. aktivitātei „Reģionālie biznesa inkubatori” pieejamais finansējums 25 milj.euro. Finansējums ir sadalīts piecās daļās – katrā plānošanas reģionā ir pieejami 5 milj.euro; 2. atbildīgās iestādes funkcijas veic Ekonomikas ministrija, sadarbības iestādes funkcijas veic Centrālā finanšu un līgumu aģentūra; 3. aktivitātes īstenošanas veids ir ierobežota projektu iesniegumu atlase. Projekta iesniedzējs ir tiešās pārvaldes iestāde, kuras darbības mērķis ir sekmēt Latvijas uzņēmumu konkurētspēju un eksportspēju starptautiskajos tirgos, kā arī veicināt ārvalstu investīciju pieaugumu (Latvijas Investīciju un attīstības aģentūra); 4. Latvijas Investīciju un attīstības aģentūra veiks publisko iepirkumu, lai atlasītu vienu saimnieciski izdevīgāko piedāvājumu katrā plānošanas reģionā. Aģentūra līgumus ar piedāvājumu iesniegušo inkubatoru operatoriem slēdz uz 5 gadiem; 5. Inkubatoru operatori sniedz divu veidu atbalstu: pirms-inkubācijas pakalpojumus un inkubācijas pakalpojumus; 6. Pirms-inkubācijā atbalstu piešķir biznesa ideju autoriem (fiziskām personām), kuras vēlas uzsākt saimniecisko darbību. Pirms-inkubācijas laikā (ne ilgāk kā 4 mēneši) biznesa idejas autoram tiek nodrošinātas aprīkotas telpas: viena darba vieta (galds, krēsls), telefons un dators ar interneta pieslēgumu. Pirms-inkubācijas laikā biznesa operatora darbinieki un mentori sniedz sagatavotā biznesa plāna novērtējumu un ieteikumus biznesa plāna uzlabošanai. 7. Inkubācija ir pieejama komersantiem (juridiskām personām). Inkubācijas laikā - 3 gados, komersantiem ir pieejams atbalsts līdz 150 000 euro tekošo izdevumu segšanai, konkurētspējas veicināšanas pakalpojumu saņemšanai, iekārtu iegādei. 8. Ņemot vērā līdzšinējo pieredzi aktivitātes īstenošanā, Ekonomikas ministrija ir secinājusi, ka MK noteikumos nav iespējams paredzēt visus problēmjautājumus kas pieņemot lēmumu par komersantu uzņemšanu inkubatorā, varētu rasties. Tāpēc detalizētus kritērijus, pēc kuriem reģionālie biznesa inkubatoru operatori atlasīs komersantus, izstrādās Latvijas Investīciju un attīstības aģentūra; 9. Atbalsts inkubējamajiem komersantiem tiek sniegts saskaņā ar de minimis atbalsta nosacījumiem, kas noteikti Komisijas 2013. gada 18. decembra Regulā (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) un normatīvajos aktos par de minimis piešķiršanu. 10. Lai nodrošinātu, ka visi reģionālie biznesa inkubatori vienādi piemēro de minimis nosacījumus, kārtību par de minimis atbalsta piešķiršanu un uzraudzību centralizēti izstrādās Latvijas Investīciju un attīstības aģentūra; 11. Inkubatoru operatori veic izinkubēto komersantu uzraudzību trīs gadus pēc inkubācijas beigām. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regulu (EK) Nr. 1407/2013 par Līguma 87. un 88.panta piemērošanu de minimis atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Komisijas regula Nr. 1407/2013). | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regulas Nr.* 1407/2013*. 1., 2., 3., 4., 5., 6.pants* | ***Noteikumu projekta 63. punkts*** | | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013*. 3.panta 2.punkts* | ***Noteikumu projekta 64. punkts*** | | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Par de minimis atbalsta programmām nav nepieciešams sniegt paziņojumus ES institūcijām. | | |
| Cita informācija | | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir izsūtīts atzinuma sniegšanai LTRK, LDDK, LLPA, LPS. |
| 2. | Sabiedrības līdzdalība projekta izstrādē | Noteikumu projekts ir izsūtīts atzinuma sniegšanai LTRK, LDDK, LLPA, LPS. |
| 3. | Sabiedrības līdzdalības rezultāti | Noteikumu projekts ir izsūtīts atzinuma sniegšanai LTRK, LDDK, LLPA, LPS. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē ir iesaistīta CFLA un LIAA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās CFLA un LIAA darbības ietvaros. |
| 3. | Cita informācija | Nav |

**Anotācijas III. sadaļa - projekts šīs jomas neskar.**

Ekonomikas ministrs V.Dombrovskis

Vīza: Valsts sekretāra pienākumu izpildītājs,

valsts sekretāra vietnieks A.Liepiņš

09.06.2014 14:04

Gatis Silovs

67013209, Gatis.Silovs@em.gov.lv